Source: https://www.zakonypreludi.sk/zz/1989-148
Timestamp: 2020-02-22 01:47:04+00:00
Document Index: 1859730

Matched Legal Cases: ['§ 392', '§ 1', '§ 1', '§ 1', '§ 2', '§ 4', '§ 4', '§ 2', '§ 6', '§ 8', '§ 14', '§ 17', '§ 22', '§ 26']

148/1989 Zb. Vyhláška Federálneho ministerstva poľnohospodárstva a výživy, ktorou sa mení a dopĺňa vyhláška Feder... | Aktuálne znenie
148/1989 Zb.
Vyhláška č. 148/1989 Zb.Vyhláška Federálneho ministerstva poľnohospodárstva a výživy, ktorou sa mení a dopĺňa vyhláška Federálneho ministerstva poľnohospodárstva a výživy č. 84/1978 Zb., ktorou sa vydávajú základné podmienky dodávky opráv poľnohospodárskej techniky
Čiastka 32/1989
Platnosť od 14.12.1989 do31.12.1991
z 27. októbra 1989,
ktorou sa mení a dopĺňa vyhláška Federálneho ministerstva poľnohospodárstva a výživy č. 84/1978 Zb., ktorou sa vydávajú základné podmienky dodávky opráv poľnohospodárskej techniky
Federálne ministerstvo poľnohospodárstva a výživy po dohode so zúčastnenými orgánmi a Štátnou arbitrážou Československej socialistickej republiky podľa § 392 ods. 1 Hospodárskeho zákonníka č. 109/1964 Zb. v úplnom znení vyhlásenom pod č. 80/1989 Zb. ustanovuje:
Vyhláška Federálneho ministerstva poľnohospodárstva a výživy č. 84/1978 Zb., ktorou sa vydávajú základné podmienky dodávky opráv poľnohospodárskej techniky, sa mení a dopĺňa takto:
1. V § 1 ods. 3 sa dopĺňa písmeno c), ktoré znie:
„c) modernizácie a prestavby stroja (skupiny).“.
2. V § 1 ods. 4 sa vypúšťajú slová: „pre ktoré sa už nevyrábajú (nedovážajú) náhradné dielce, alebo tých,“.
3. Do § 1 sa vkladá nový odsek 5, ktorý znie:
„(5) Ustanovenia druhej časti tejto vyhlášky platia aj pre modernizáciu a prestavby stroja (skupiny).“.
4. § 2 znie:
Podmienky prevzatia stroja (skupiny) na opravu a jeho funkčné vlastnosti po vykonaní opravy ustanovujú technické normy, prípadne dohodnuté technické a dodacie podmienky (ďalej len „technické normy“).“.
5. V § 4 ods. 1 sa vypúšťajú slová: „podľa osobitných predpisov2)“; zároveň sa vypúšťa poznámka pod čiarou č. 2.
6. V § 4 ods. 4 sa vypúšťajú slová „v lehotách určených organizačnými podmienkami [§ 2 ods. 1 písm. b)]“.
7. V § 6 ods. 1 sa vypúšťa záver vety za bodkočiarkou; zároveň sa vypúšťa poznámka pod čiarou č. 3.
8. V § 8 sa vypúšťa posledná veta a zároveň sa vypúšťa poznámka pod čiarou č. 4.
9. § 14 ods. 1 znie:
„(1) Záručná doba je šesť mesiacov.“.
10. § 17 znie:
Údržby (prehliadky) a opravy poľnohospodárskej techniky, včítane odstraňovania bežných porúch, zabezpečujú dodávateľským spôsobom opravárske organizácie.“.
11. V § 22 sa vypúšťajú odseky 2 a 3. Doterajší odsek 4 sa označuje ako odsek 2.
12. § 26 sa vypúšťa.
Ing. Algayer v. r.